Source: http://docplayer.fi/3063561-41-2011-ikaantyneisiin-kohdistuvat-rikokset-ja-niiden-ehkaiseminen.html
Timestamp: 2018-05-20 14:35:50+00:00
Document Index: 15817225

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

41/2011. Ikääntyneisiin kohdistuvat rikokset ja niiden ehkäiseminen - PDF
Download "41/2011. Ikääntyneisiin kohdistuvat rikokset ja niiden ehkäiseminen"
1 41/2011 Ikääntyneisiin kohdistuvat rikokset ja niiden ehkäiseminen
3 41/2011 Ikääntyneisiin kohdistuvat rikokset ja niiden ehkäiseminen
5 Julkaisun nimi Tekijä Oikeusministeriön julkaisu Ikääntyneisiin kohdistuvat rikokset ja niiden ehkäiseminen Rikoksentorjuntaneuvoston työryhmä Puheenjohtaja Sirkka Perttu (Palmenia), sihteeri Mervi Sarimo (oikeusministeriö) 41/2011 Selvityksiä ja ohjeita OSKARI numero OM 9/014/2011 ISSN-L ISSN (PDF) ISBN (PDF) URN Pysyvä osoite Asia- ja avainsanat Tiivistelmä URN:ISBN: ikääntyneet, seniorit, uhrit, rikos, rikoksentorjunta, kaltoinkohtelu, väkivalta, turvallisuus Työryhmän selvityksessä kerrotaan ikääntyneisiin kohdistuvista rikoksista tilastojen ja tutkimusten valossa. Selvitykseen on koottu tietoa toimista ja hankkeista, joita on toteutettu tai toteutetaan ikääntyneiden turvallisuuden edistämiseksi ja ikääntyneisiin kohdistuvien rikosten vähentämiseksi. Tilastojen yhtenäisyyden ja vertailtavuuden edistämiseksi työryhmä määritti senioreiksi yli 65-vuotiaat. Työryhmä pitää tärkeänä, että ikääntyvään väestöön ja heidän turvallisuustarpeisiinsa kiinnitetään huomiota myös rikosten ehkäisyn näkökulmasta. Työryhmä ehdottaa rikoksentorjuntaneuvostolle konkreettisia toimia ikääntyneiden turvallisuuden parantamiseksi ja ikääntyneisiin kohdistuvien rikosten vähentämiseksi. Työryhmä nostaa esiin seikkoja, jotka olisi hyvä ottaa huomioon sisäisen turvallisuuden ohjelmassa ikääntyneiden turvallisuutta kehitettäessä sekä paikallisessa toiminnassa kunnissa. Rikollisuuden ehkäisyn näkökulma tulisi ottaa huomioon ikääntyneiden hyvinvointia koskevia päätöksiä laajemminkin yhteiskunnassa tehtäessä. Työryhmä on luonnostellut senioreiden turvaohjeet, joissa neuvotaan, miten toimimalla voi vähentää riskiä joutua rikoksen uhriksi. Turvallisuustiedon välittäminen ikääntyneille edellyttää eri tahojen yhteistyötä. Ehdotus pohjautuu koti- ja ulkomaisiin kokemuksiin tarkoituksenmukaisista tavoista, joilla voidaan vähentää senioreiden riskiä joutua rikosten kohteeksi. Työryhmässä olivat edustettuina oikeusministeriö/rikoksentorjuntaneuvosto, sisäasiainministeriön poliisiosasto/poliisihallitus, Terveyden ja hyvinvoinnin laitos, Valvira, Vanhustyön keskusliitto, Suomen vanhusten turvakotiyhdistys ry, Svenska pensionärsförbundet rf ja Palmenia.
6 Publikationens titel Brott mot äldre och förebyggande av dem Författare Justitieministeriets publikation Arbetsgruppen av rådet för brottsförebyggande Ordförande Sirkka Perttu (Palmenia), sekreterare Mervi Sarimo (justitieministeriet) 41/2011 Utredningar och anvisningar OSKARI nummer OM 9/014/2011 ISSN-L ISSN (PDF) ISBN (PDF) URN Permanent adress Sak- och nyckelord Referat URN:ISBN: äldre, seniorer, offer, brott, brottsförebyggande, illabehandling, våld, säkerhet I arbetsgruppens utredning redogörs för brott som riktar sig mot äldre utgående från statistiker och undersökningar. I utredningen presenteras information om de åtgärder och projekt som har genomförts eller ska genomföras i syfte att främja äldres säkerhet och för att minska antalet brott som riktar sig mot dem. För att säkerställa att statistikerna är enhetliga och jämförbara har arbetsgruppen definierat seniorer som över 65- åriga personer. Arbetsgruppen anser det viktigt att avseende fästs vid den äldre befolkningen och deras säkerhetsbehov också ur brottsförebyggandets perspektiv. Arbetsgruppen föreslår konkreta åtgärder till rådet för brottsförebyggande för att förbättra äldres säkerhet och för att minska antalet brott som riktar sig mot äldre. Arbetsgruppen lyfter fram omständigheter som ska tas i beaktande i programmet för den inre säkerheten vid utvecklingen av äldres säkerhet samt i den lokala verksamheten i kommunerna. Perspektivet av brottsförebyggande borde även i större omfattning i samhället tas i beaktande när beslut om äldres välfärd fattas. Arbetsgruppen har utarbetat ett utkast till anvisningar för seniorer, där det ges råd om tillvägagångssätt med vilka man kan minska risken för att bli brottsoffer. Förmedling av säkerhetsinformation till äldre förutsätter samarbete mellan de olika instanserna. Förslaget baserar sig på inhemska och utländska erfarenheter om ändamålsenliga sätt att minska seniorernas risk för att bli utsatta för brott. Företrädda i arbetsgruppen var justitieministeriet/rådet för brottsförebyggande, inrikesministeriets polisavdelning/polisstyrelsen, Institutet för hälsa och välfärd, Tillstånds- och tillsynsverket för social- och hälsovården, Centralförbundet för de gamlas väl, Suomen Vanhusten Turvakotiyhdistys ry, Svenska pensionärsförbundet rf och Palmenia.
7 SISÄLLYS JOHDANTO 9 1 Ikääntyneisiin kohdistuvat rikokset ja rikosriskit Ikääntyneiden ikäryhmä Ikääntyneisiin kohdistuva kaltoinkohtelu Uhriksi altistumisen riskitekijöitä ja seurauksia Viranomaisten tietoon tulevat tapaukset Poliisin rikostilastot Sosiaali- ja terveydenhuollon palvelujärjestelmä Uhriksi joutumisen yleisyys tutkimusten mukaan Ikääntyneiden kaltoinkohtelun yleisyys Ikääntyneiden väkivaltakokemuksista Ikääntyneet henkirikosten uhreina 23 2 Ikääntyneiden kokema rikospelko ja turvattomuus 26 3 Ikääntyneet rikollisuuden ehkäisyn ja turvallisuuden edistämisen kansallisissa ohjelmissa Kansallinen rikoksentorjuntaohjelma ja valtionavustukset paikallisiin rikoksentorjuntahankkeisiin Sisäisen turvallisuuden ohjelmat STO I ja STO II Toimenpideohjelma ikääntyneiden turvallisuuden parantamiseksi Suurten kaupunkien turvallisuusohjelma Kansallinen väkivallan vähentämisohjelma ja sen jatko Lähisuhdeväkivallan ja naisiin kohdistuvan väkivallan ehkäisyn ohjelmat _ 35 4 Toimet ja hankkeet kaltoinkohtelun vähentämiseksi Suomen vanhusten turvakotiyhdistys ry:n toiminta Kampanja ikääntyneisiin kohdistuvaa väkivaltaa vastaan ja Kätketyt Äänet -opas Breaking the Taboo. Opas sosiaali- ja terveydenhuollon työntekijöille kaltoinkohtelun tunnistamiseen 41 5 Turvallisuussuunnittelu ja paikallinen toiminta kunnissa Ikääntyneiden turvallisuuden edistäminen kuntien turvallisuusohjelmissa _ 43 7
8 5.2 Ikäihmisten turvallisuus osana väkivallan vähentämisen Järvenpääpilottia Ikääntyneet huomioiva toimintamalli lähisuhde- ja perheväkivallan ehkäisyyn Tampereella Karhupuiston kummit. Paikallinen hanke turvattomuuden vähentämiseksi 50 6 Ammattihenkilöstön valvonnan ja lähisuhdeväkivaltaan puuttumisen tehostaminen Sosiaali- ja terveydenhuollon henkilöstön valvonnan tehostaminen Terveydenhuollon ja sosiaalihuollon henkilöstön valvonta Työnantajan tiedonsaantimahdollisuudet luottotiedoista Tieto sakkorangaistuksista ja vakavista rikoksista Terveydenhuollon ammattihenkilöiden rikostaustojen selvittäminen Lähisuhdeväkivaltaan puuttumisen tehostaminen Edunvalvonnan kehittäminen 55 7 Kansainvälisiä esimerkkejä strategioista ja toimista Ikääntyneisiin kohdistuvan kaltoinkohtelun ehkäisy Kansainvälisiä verkostoja ja hankkeita Australian malleja kaltoinkohtelun ehkäisemiseen Kaltoinkohtelun ehkäisyyn tähtäävien toimien tuloksellisuudesta Tietoa senioreille rikosten ehkäisemiseksi ja turvallisuuden parantamiseksi Ikääntyneet huomioon ottavia rikollisuuden ehkäisyn hankkeita ja turvallisuutta parantavia palveluita Syyttäjälaitoksen toimintapolitiikka ja ohjeistus 66 8 Yhteenveto ja työryhmän ehdotus Yhteenveto Työryhmän ehdotus toimiksi 73 LÄHTEET 76 TAULUKOT 84 LIITE: TURVAOHJEITA SENIOREILLE (LUONNOS) 8
9 JOHDANTO Suomen väestö ikääntyy, ja tulevien 30 vuoden aikana maamme väestö muuttuu Euroopan neljänneksi nuorimmasta sen kolmanneksi vanhimmaksi. Suurten ikäluokkien ikääntymisen myötä 65 vuotta täyttäneiden osuus väestöstä kasvaa nykyisestä 15 prosentista runsaaseen 26 prosenttiin ja 80 vuotta täyttäneiden määrä yli kolminkertaistuu vuoteen Suomen väestö ikääntyy, mutta miten ikääntyneet otetaan huomioon rikoksentorjunnassa ja väestön turvallisuutta kehitettäessä? Rikoksentorjuntaneuvosto asetti toukokuussa 2009 työryhmän tekemään selvitystä tarkoituksenmukaisista tavoista vähentää senioriväestön riskejä joutua rikosten kohteeksi. Neuvoston sihteeristössä jo aikaisemmin vireillä ollut hanke ikääntyneiden turvallisuusoppaasta korvattiin tällä selvitystehtävällä, jota varten nimettiin laaja asiantuntijatyöryhmä. Rikoksentorjuntaneuvoston työryhmän tehtävänä oli sopivassa laajuudessa kartoittaa olemassa oleva tieto senioriväestön rikosriskeistä kartoittavat toimet ja hankkeet senioreiden turvallisuuden edistämiseksi ja rikoksen uhriksi joutumisen vähentämiseksi Suomessa (toimijat, hankkeet, oppaat, havaitut puutteet jne.) selvittää kotimaisten ja ulkomaisten tutkimusten ja kokemusten perusteella tarkoituksenmukaiset tavat vähentää senioriväestön riskejä joutua rikosten kohteeksi tehdä ehdotus rikoksentorjuntaneuvoston roolista ja toimista ikäihmisten rikosriskien vähentämiseksi. Työryhmän tuli selvittää mahdollisuudet tehdä yhteistyötä ja välttää päällekkäisyyksiä ikääntyneiden turvallisuuden parantamiseksi maassamme vireillä olevien muiden hankkeiden kanssa. Työryhmän puheenjohtajaksi nimettiin projektipäällikkö Sirkka Perttu, Palmenia. Jäseniksi nimettiin erikoistutkija Minna-Liisa Luoma, Terveyden ja hyvinvoinnin laitos, suunnittelija Tiina Savola, Palmenia, projektipäällikkö Leena Serpola-Kaivo-oja, Suomen Vanhusten turvakotiyhdistys ry, toiminnanjohtaja Veronica Fellman, Svenska pensionärsförbundet rf, suunnittelija Markus Alanko, oikeusministeriö/rikoksentorjuntaneuvoston sihteeristö, poliisitarkastaja Mikko Lampikoski, sisäasiainministeriö/poliisiosasto sekä kehittämispäällikkö Katriina Jokela, Vanhustyön keskusliitto. Työryhmän kokoonpanoa muutettiin huhtikuussa 2010 siten, että eläkkeelle jääneen Lampikosken tilalle nimettiin poliisitarkastaja Mia Tuominen, sisäasiainministeriö, ja Jokelan tilalle lakimies Marjut Vuorela, Vanhustyön keskusliitto. Samalla kokoonpanoa täydennettiin nimittämällä jäseneksi Valvirasta ylilääkäri Sari Anttila. Sihteerinä toimi erikoissuunnittelija Mervi Sarimo, oikeusministeriö/rikoksentorjuntaneuvoston sihteeristö. Työryhmän työskentelyn aikana Suomessa alettiin valmistella kahta kansallisen tason ohjelmaa, jotka koskettavat työryhmän teemaa. Terveyden ja hyvinvoinnin laitos käyn- 1 Vaarama
10 nisti naisiin kohdistuvan väkivallan vastaisen ohjelman valmistelun, ja sisäasiainministeriö ikääntyneiden turvallisuusohjelman valmistelun. Terveyden- ja hyvinvoinnin laitoksessa oli kaavailtu iäkkäisiin naisiin kohdistuvaa väkivallan ehkäisyä yhdeksi priorisoitavaksi osa-alueeksi, mutta tästä luovuttiin päällekkäisyyksien välttämiseksi. Poikkihallinnollinen naisiin kohdistuvan väkivallan vähentämisen ohjelma valmistui vuonna Sisäisen turvallisuuden sihteeristö sai toukokuussa 2011 valmiiksi ehdotuksen sisäisen turvallisuuden ohjelmaan liitettävästä ikääntyneiden turvallisuusohjelmasta. Työryhmä järjesti yhteistyössä sisäisen turvallisuuden sihteeristön kanssa kaksi tilaisuutta järjestettiin asiantuntija- ja keskustelutilaisuus aiheesta ikääntyneisiin kohdistuvan väkivallan ja muun rikollisuuden ehkäisy. Tilaisuuden alustajina toimivat geriatrian professori Simon Biggs Lontoon Kings s Collegesta ja ylilääkäri Jouko Laurila Haartmanin sairaalasta. Samasta teemasta pidettiin ikääntyneiden turvallisuusohjelman valmisteluun liittyvä työpaja Työryhmä on kuullut seuraavia asiantuntijoita: erikoistutkija Markku Heiskanen, HEU- NI, sisäisen turvallisuuden yksikön päällikkö Tarja Mankkinen, sisäasiainministeriö, ja projektipäällikkö Minna Piispa, Terveyden ja hyvinvoinnin laitos. Asiantuntija-apua ovat työryhmälle antaneet OTT Martti Lehti, erikoissuunnittelija Hannu Niemi ja erikoistutkija Reino Sirén Oikeuspoliittisesta tutkimuslaitoksesta. Poliisin tietoon tulleita rikoksia koskevan aineiston kokosi ja analysoi suunnittelija Regina Järg-Tärno rikoksentorjuntaneuvoston sihteeristöstä. Työryhmä kokoontui 8 kertaa. Työryhmän alkuperäinen määräaika oli , mutta sitä pidennettiin ensin asti, sitten asti. Toimeksiantoa laajennettiin samalla niin, että työryhmä sai tehtäväkseen luonnostella lisäksi turvaohjeet senioreille rikosriskien vähentämiseksi. Työn edelleen pitkittyessä sovittiin, että selvitys saatetaan loppuun sihteerityönä. Puheenjohtajan ja työryhmän jäsenten sekä rikoksentorjuntaneuvoston sihteeristön tuella on ollut tässä suuri merkitys. Työryhmän työstä on välitetty tietoja rikoksentorjuntaneuvostolle jo ennen raportin valmistumista. Tältä pohjalta neuvosto on ottanut ikääntyneisiin kohdistuvan rikollisuuden ehkäisyn yhdeksi painopisteeksi omassa toiminnassaan vuonna Neuvosto nosti aiheen esiin oikeusministeriölle antamassaan rikoksentorjuntakatsauksessa. 3 Lisäksi ikääntyneiden turvallisuuden parantaminen otettiin vuonna 2011 yhdeksi rikoksentorjunnan valtionavun priorisointikohteeksi. Tilastojen yhtenäisyyden ja vertailtavuuden edistämiseksi työryhmä määritti senioreiksi yli 65-vuotiaat. Työryhmän lähtökohtana on ollut sukupuolisensitiivinen tarkastelu siten, että rikollisuuden ehkäisyn kysymyksiä on pyritty pohtimaan sekä iäkkäiden miesten että naisten näkökulmasta. Selvityksessä on voitu huomioida lähinnä se aineisto, joka on ollut saatavilla toukokuun alkuun 2011 mennessä. 2 Neuvoston toimintasuunnitelma 2011: Rikoksentorjuntaneuvoston on tarkoitus julkaista senioreiden turvaohjeet tänä vuonna. 3 Rikoksentorjuntaneuvoston katsaus rikollisuuteen ja rikosten ehkäisyn mahdollisuuksiin hyväksyttiin neuvoston kokouksessa : 10
11 1 Ikääntyneisiin kohdistuvat rikokset ja rikosriskit Tässä luvussa tarkastellaan, miten ikääntyminen vaikuttaa riskiin joutua rikoksen uhriksi ja mitä rikoksia ikääntyneisiin kohdistuu olemassa olevien tilastojen, tutkimusten ja muiden tietojen mukaan. Luvussa tarkastellaan myös ikääntyneisiin kohdistuvan kaltoinkohtelun ilmenemistä sekä iäkkäiden kokemaa rikospelkoa ja turvattomuutta. 1.1 Ikääntyneiden ikäryhmä Ei ole olemassa yhtenäistä määritelmää sille, minkä ikäistä pidetään ikääntyneenä. Sosiologisessa tutkimuksessa ikääntyneen alarajana saatetaan pitää 60 vuotta, mutta useimmissa kehittyneissä maissa ja aihepiiriä koskevassa kirjallisuudessa ikääntyneiksi katsotaan 65 vuotta täyttäneet. Työryhmä päätti linjata ikärajan omassa työssään tilastoaineistojen ehdoilla. Tässä jouduttiin kuitenkin huomaamaan, että ikämäärittelyt vaihtelevat eri tahoilla ja jopa saman tahon tuottamissa tiedoissa. Tilastojen yhtenäisyyden ja vertailtavuuden edistämiseksi työryhmä pitää sopivana ikärajana 65 vuotta. Suomessa 65 vuotta täyttäneitä on (2010). Heistä 58 % on naisia. On arvioitu, että 20 vuoden päästä yli 65-vuotiaita on 1,5 miljoonaa. Tilastokeskuksen väestöennusteessa arvioidaan yli 65-vuotiaiden osuuden väestöstä nousevan 17 prosentista 27 prosenttiin vuoteen 2040 ja 29 prosenttiin vuoteen 2060 mennessä. 4 Ikääntyminen tuo mukanaan muutoksia ihmisen fysiologiaan ja se saattaa vaikuttaa myös kognitiivisiin taitoihin. Nämä puolestaan vaikuttavat henkilön toimintakykyyn ja haavoittuvuuteen. Vaikutusten ilmeneminen on hyvin yksilöllistä. Ikääntyneet eivät ole homogeeninen ryhmä. Tämä väestöryhmä kattaa neljä vuosikymmentä, ja äärilaitojen välillä on kaksikin sukupolvea. Terveydentila vaihtelee samallakin kymmenluvulla olevilla. Senioreista löytyy aktiivisia, fyysisesti ja psyykkisesti erittäin toimintakykyisiä, mutta myös vakavasti dementoituneita, ja kaikkea siltä väliltä. 1.2 Ikääntyneisiin kohdistuva kaltoinkohtelu Ikääntyneiden kaltoinkohtelu on moniulotteinen ilmiö. Yleensä kaltoinkohtelulla tarkoitetaan iäkkääseen kohdistuvaa, yksittäistä tai toistuvaa tekoa tai toimen laiminlyöntiä, joka tapahtuu luottamuksen varassa toimivassa suhteessa ja joka aiheuttaa iäkkäälle vahinkoa tai ahdinkoa. 5 Kaltoinkohtelu voi olla fyysistä, psyykkistä, seksuaalista tai taloudellista/aineellista. Kaltoinkohtelu voi ilmetä esimerkiksi väkivaltana tai taloudellisena 4 Väestöennuste Tilastokeskus Määritelmän on luonut Iso-Britanniassa toimiva Action on Elder Abuse -järjestö vuonna 1993: A single or repeated act or lack of appropriate action, occurring within any relationship where there is an expectation of trust, which causes harm or distress to an older person. Lähde: Vastaava on hyväksytty WHO:ssa 2002 (The Toronto Declaration on the global prevention of elder abuse). 11
12 hyväksikäyttönä. Se voi ilmetä myös hoidon ja avun laiminlyöntinä, joka tarkoittaa hoivavelvollisuuden täyttämisen laiminlyöntiä tai siitä kieltäytymistä. Kaltoinkohtelu voi olla tahallista tai tahatonta. Se kutsutaanko käyttäytymistä väkivallaksi, laiminlyönniksi tai hyväksikäytöksi riippuu todennäköisesti huonon kohtelun toistumistiheydestä, sen kestosta, vakavuudesta ja seurauksista sekä ennen kaikkea kulttuurisesta yhteydestä. 6 Määritelmien osittainen päällekkäisyys ja vaihtelevuus heijastuvat aihepiirin tutkimuksiin ja vaikeuttavat kokonaiskuvan saamista ikääntyneisiin kohdistuvista rikoksista. Kaltoinkohtelulla ei ole omaa rikosoikeudellista määritelmää tai kriminalisointia. 7 Kaltoinkohtelua koskevia tutkimustuloksia tarkasteltaessa on huomioitava, että vain osa huonosta kohtelusta täyttää rikoksen tunnusmerkistön. Rikoksia ovat esimerkiksi pahoinpitely- ja seksuaalirikokset varkaus, petos, kavallus, vahingonteko kotirauhan rikkominen, laiton uhkaus, vapauden riisto, kiristys, ryöstö heitteillepano Kaltoinkohteluun syyllistyvä tulee yleensä uhrin lähipiiristä ja käyttää hyväkseen uhrin hänestä riippuvaista asemaa. Kokemuksen haavoittavuutta lisää se, että se tapahtuu ympäristössä, jonka pitäisi olla kaikista turvallisin: kodissa tai hoitopaikassa. Useimmiten kaltoinkohtelija on perheenjäsen esimerkiksi ikääntyneen puoliso tai alkoholiongelmainen poika, tai joskus tytär. Kyseessä saattaa olla vanhuksen ainoa läheinen ihmissuhde, mikä vaikeuttaa tilanteeseen puuttumista. Vanhus ei ehkä edes halua tulla autetuksi, jolloin joudutaan pohtimaan itsemääräämisoikeuden rajoja. Kaltoinkohteluun voi syyllistyä myös hoitaja. 1.3 Uhriksi altistumisen riskitekijöitä ja seurauksia Ikääntynyt voi joutua rikoksen uhriksi samasta syystä kuin kuka tahansa. Rikoksentekijät osaavat käyttää hyväkseen ihmisten huolimattomuutta esimerkiksi omaisuuden suojaamisessa. On olemassa yksinkertaisia käytäntöjä, joita noudattamalla voi itse pienentää riskiään joutua rikoksen uhriksi ja parantaa turvallisuuttaan. Ikääntynyt voi valikoitua rikoksen uhriksi myös sen takia, että hän on ns. helppo kohde. Rikosta suunnitteleva kohdistaa tekonsa hitaasti liikkuvaan ja puolustuskyvyttömään saadakseen lompakon tai laukun helpommin anastetuksi. Iäkkäällä on myös erityinen riski joutua rikoksen uhriksi huijattuna. Hänelle tarjotaan apua, mutta samassa yhteydessä viedäänkin omaisuutta. Tai iäkkään kotiin yritetään päästä tekaistun syyn varjolla, jotta sieltä voisi anastaa omaisuutta. Tyypillisiä ikäihmisiin kohdistuneita huijauksia ovat erilaiset arpajais-, lotto- ja rahankeräyshuijaukset. Kuluttajaviraston verkkosivuille on keväällä 2011 lisätty tietopaketti, jonka avulla omaiset voivat havaita ja auttaa ehkäisemään läheisensä huijauksen. 8 6 Väkivalta ja terveys maailmassa Laiminlyönnin rangaistavuudesta on säädetty rikoslain 3 luvun 3 :ssä ( /515). Laiminlyönti on rangaistavaa, jos rikoksen tunnusmerkistössä niin nimenomaan määrätään. Laiminlyönti on rangaistava myös, jos tekijä on jättänyt estämättä tunnusmerkistön mukaisen seurauksen syntymisen, vaikka hänellä on ollut erityinen oikeudellinen velvollisuus estää seurauksen syntyminen. Tällainen velvollisuus voi perustua mm. virkaan, toimeen tai asemaan, tekijän ja uhrin väliseen suhteeseen taikka tekijän vaaraa aiheuttaneeseen toimintaan
13 Iäkäs voi olla helppo kohde myös puhelinmyyjille ja muille kaupittelijoille. Iäkkäille kaupataan puhelimitse tuotteita, joita he eivät tarvitse mutta joista he eivät osaa kieltäytyä. Sinällään laillinen, mutta tyyliltään aggressiivinen vanhuksiin kohdistuva myyntitoiminta on omaisten mukaan yleinen ei-toivottu ilmiö. Ikääntyneille tehdyn puhelinmyynnin laadun nostamisen tarpeeseen on vastannut Asiakkuusmarkkinointiliitto, joka on valmistellut ohjeet telemyynnistä ikääntyneille. Ohjeet julkistettiin lokakuussa Kotimyyntisäännösten muuttamiselle voisi olla aihetta, mutta tämän selvittäminen ei kuulunut toimeksiannon mukaisiin työryhmän tehtäviin. Kuten tässä selvityksessä jäljempänä ilmenee, tilastojen ja tutkimusten mukaan iäkkäät joutuvat rikoksen uhriksi vähemmän kuin muu väestö keskimäärin. On kuitenkin tekijöitä, jotka tekevät vanhuksesta haavoittuvamman ja alttiimman kaltoinkohtelulle ja rikoksille lähipiirinkin taholta. Riskitekijöitä ovat etenkin alentunut fyysinen ja psyykkinen toimintakyky, yksinäisyys, masentuneisuus, syrjäytyminen ja muistihäiriöt. 65 vuotta täyttäneistä noin 8 %:lla arvioidaan olevan keskivaikeaa tai vaikeaa dementiaa. Muistihäiriöt yleistyvät jyrkästi iän myötä: vuotiaista muistihäiriöisiä on noin 4 %, vuotiaista runsaat 10 % ja 85 vuotta täyttäneistä yli kolmannes. Dementoituneiden määrä suurenee huomattavasti väestön ikärakenteen vanhetessa. 9 Vaikka ikäihmisten joukon arvioidaan olevan yhä terveempää ja sairastumisen siirtyvän vanhempiin ikäryhmiin, lisääntyvät muistihäiriöt voivat merkitä sitä, että vanhuksiin kohdistuva kaltoinkohtelu ja rikokset lisääntyvät. Ikääntyneisiin kohdistuvan väkivallan riskitekijöitä on selvitetty Suomessa parikymmentä vuotta sitten. Silloin tehdyn tutkimuksen mukaan väkivallalle altistavia tekijöitä olivat huono terveys, fyysisen ja henkisen toimintakyvyn puutteet, avioliitossa oleminen ja asuminen kahdestaan puolison kanssa. Kun pahoinpitelijä on oma aikuinen lapsi, riskitekijöitä ovat aikuisen lapsen taloudellinen tai asumiseen liittyvä riippuvuus uhrista sekä erilaiset vaikeudet aikuisen lapsen elämässä. 10 Yhdysvaltalaisten tutkimusten mukaan iäkästä äitiään tai isäänsä pahoinpitelevällä aikuisella pojalla on muita useammin alkoholiongelmia, mielenterveysongelmia, työttömyyttä tai toimeentulovaikeuksia ja taloudellista riippuvuutta vanhemmasta. He asuvat usein vanhemman kanssa ja ovat joko naimattomia tai ovat kokeneet avioeron, jonka jälkeen he ovat saattaneet muuttaa vanhemman luo takaisin. Näitä piirteitä ei voi kuitenkaan yleistää kaikkiin vanhempiansa kohtaan väkivaltaisesti käyttäytyviin aikuisiin lapsiin, vaan he saattavat olla myös hyvässä yhteiskunnallisessa asemassa. 11 Terveyden ja hyvinvoinnin laitoksella on vuoden 2010 lopulla valmistunut ikääntyneisiin naisiin kohdistuvan väkivallan ja kaltoinkohtelun yleisyystutkimus, johon osallistui Suomen lisäksi neljä muuta Euroopan maata. Tutkimustulosten mukaan maiden välillä oli huomattavia eroja väkivallan ja kaltoinkohtelun yleisyydessä, mutta riskitekijät osoittautuivat maissa samanlaisiksi. Niitä olivat huono terveys, masentuneisuus, asuminen yhdessä puolison/partnerin taikka aikuisen lapsen kanssa. Myös huonolla taloudellisella tilanteella oli merkittävä yhteys laiminlyöntiin sekä henkiseen ja seksuaaliseen vä- 9 Sulkava Kivelä ym Ks. myös Perttu Pillemer & Finkelhor
14 kivaltaan. Laiminlyöntiä tai hyväksikäyttöä kokeneet naiset olivat useimmiten yksinäisiä. 12 Laitoksessa hoidettavina oleviin vanhuksiin kohdistuvaa kaltoinkohtelua koskevat suomalaiset tutkimustiedot ovat 1990-luvulta. Niiden mukaan fyysinen väkivalta pitkäaikaislaitoksissa on harvinaista, mutta hoidon laiminlyöntiä ja iäkkäitä loukkaavaa toimintaa tapahtuu. 13 Hoitotyön johtajien käsityksiä vanhusten kaltoinkohtelusta selvittäneen pro-gradu -tutkimuksen mukaan muistisairas, psyykkisesti oirehtiva ja paljon apua tarvitseva vanhus on muita suuremmassa vaarassa tulla vanhainkodissa kaltoinkohdelluksi. 14 Australiassa huomion kohteeksi nousi ikääntyneiden henkilökohtaisen hoidon heikko taso, kun oli ilmennyt, että hoitolaitoksissa olleita vanhuksia oli joutunut seksuaalisen kaltoinkohtelun uhriksi. Meillä vanhuspotilaiden riski joutua vakavan rikoksen uhriksi nousi huomion kohteeksi, kun viranomaisten tietoon tuli useita potilaisiin kohdistuneita henkirikoksia, joiden tekijöiksi epäillään terveydenhuollon hoitohenkilöstöä. (ks. luku 1.5.3) Iso-Britanniassa tehdyn tutkimuksen mukaan kaltoinkohtelua kokeneista ikääntyneistä 76 % piti aiheutuneita seurauksia vakavina tai erittäin vakavina. Useimmiten kyse oli sosiaalisista ja tunnepuolen seurauksista. 15 Australiassa tehdyn selvityksen mukaan ikääntyneiden taloudellisessa ja muussa kaltoinkohtelussa on kysymys isoista rahasummista. Kustannukset lankeavat hyväksikäytön kohteeksi joutuneille ikääntyneille ja tulevat laajasti myös yhteiskunnan sosiaali- ja terveydenhuollon maksettavaksi kaltoinkohtelun lieveilmiöiden aiheuttamina kustannuksina. 16 Kun ikääntynyt joutuu rikoksen uhriksi, siitä saattaa koitua hänelle vakavia seurauksia. Fyysiset ja psyykkiset vammat voivat olla kohtalokkaita, heikentää ihmisen elämänhallintaa ja toimintakykyä ja johtaa jopa ennenaikaiseen kuolemaan. Väkivallasta voi aiheutua pahemmat vammat kuin nuoremmalle, vaikka kyse olisi voimakkuudeltaan samanlaisesta teosta. Ikääntymiseen liittyvät fysiologiset muutokset lisäävät luunmurtumien riskiä. Käsilaukun anastus riuhtaisemalla voi aiheuttaa iäkkään uhrin kaatumisen ja lonkkamurtuman. Vakuutusyhtiöiden tiedon mukaan kuntoutusaika korreloi suoraan iän kanssa. Pelkkä rikoksen pelkokin voi joissakin tapauksissa iäkkäällä muodostua kohtuuttoman suureksi ja elämänlaatua heikentäväksi tekijäksi. Pelko voi rajoittaa liikkumista kodin ulkopuolella ja lisätä vanhuksen eristäytymistä ja yksinäisyyttä, mikä puolestaan kasvattaa uhriksi joutumisen riskiä. Rikoksen pelkoon vaikuttavat mm. tiedon puute ja elämän kontrollin puute. (Ks. luku 2). 12 Prevalence study of violence and abuse against older women (AVOW). Tutkimuksen tuloksista enemmän luvussa Isola ym Sipiläinen Abuse and Neglect of Older People: Secondary Analysis of UK Prevalence Study. 16 The Cost of Elder Abuse in Queensland
15 1.4 Viranomaisten tietoon tulevat tapaukset Vain pieni osa rikoksista tulee viranomaisten tietoon ja tilastoihin. Tämä koskee etenkin lievää väkivaltaa ja vähäisiä omaisuusrikoksia. Väkivalta jää piiloon, jos se halutaan salata väkivallan tekijän ja uhrin suhteen vuoksi. Uhri ei ehkä pidä tekoa rikoksena vaan normaaliin elämänmenoon kuuluvana. Uhri voi myös arastella tapauksen viranomaiskäsittelystä aiheutuvaa harmia. 17 Piiloon jäävästä rikollisuudesta pyritään saamaan tietoa uhritutkimuksilla, mutta nekään eivät ole tietolähteinä ongelmattomia. (Ks. luku 1.5.) Poliisin rikostilastot Poliisin tulostietojärjestelmistä on poimittavissa tiedot poliisille tehdyistä rikosilmoituksista, joissa asianomistaja on vähintään 65-vuotias. Liitteen taulukoihin on koottu tietoja poliisin rikosilmoitustilastoista. 18 Ikääntyneiden joutuminen rikoksen uhriksi on poliisin tilastojen mukaan huomattavasti vähäisempää kuin alle 65-vuotiaan väestön. Tarkastelujakson aikana poliisille vuosittain noin ilmoitetusta rikoksesta ikäihmisiin kohdistuneita on keskimäärin (Taulukko 1). 19 Joka 15. rikosilmoitus koskee yli 65-vuotiasta. Poliisin tilastojen mukaan ikääntyneiden ikäluokasta vuosittain noin 2 % on joutunut rikoksen uhriksi, kun vuotiaista vastaava osuus on yli 6 %. Poliisitietojen perusteella laskien ikäihmisten tilastollinen riski joutua rikoksen uhriksi on kolme kertaa pienempi kuin vertailuryhmällä; omaisuusrikosten uhriksi joutumisen riski on 2,5-3 kertaa pienempi, ja henkeen ja terveyteen kohdistuneissa rikoksissa noin kymmenen kertaa pienempi. (Taulukko 2) Poliisitilastoihin pohjaavat arviot ovat kuitenkin puutteellisia. Tilastot eivät kuvaa koko rikosmäärää vaan vain sitä osuutta, joka on ilmoitettu poliisille ja tullut poliisin tietoon. Tilastoitumiseen vaikuttaa muun muassa se, pitääkö uhri itse tekoja rikoksina. Ilmoitusalttiuteen vaikuttaa paitsi uhrin ikä ja sukupuoli, myös teon vakavuus sekä ilmoituksesta saatavissa oleva hyöty. Tilastoitumiseen vaikuttavat lisäksi lainmuutokset ja poliisikontrollin kohdentuminen ja tehokkuus. 20 Suurin osa kaikista yksityiseen henkilöön kohdistuneista väkivalta- ja omaisuusrikoksista jää tulematta poliisin tietoon. Läheisen henkilön tekemästä rikoksesta vaietaan helpommin, mihin vaikuttanee mm. uhrin riippuvuus tekijästä ja seurausten pelko. Ikääntyneiden kohdalla ilmoitusalttiutta voi heikentää erityinen hoivan ja huolenpidon tarve. Heikko fyysinen tai psyykkinen kunto ilmenee vaikeutena kulkea omin voimin, käyttää puhelinta ja muita kommunikaatiovälineitä, ongelmina muistissa ja puhekyvyssä sekä muuna puutteellisena toimintana. 17 Sirén Tässä esitetty pohjautuu suunnittelija Regina Järg-Tärnon analyysiin poliisin PATJA-tietojärjestelmästä erikoissuunnittelija Juha Heleniuksen avulla saaduista tiedoista, joihin myös liitteen taulukot perustuvat. Tarkastelun kohteena olivat yli 65-vuotiaisiin kohdistuneet omaisuusrikokset ja henkeen ja terveyteen kohdistuneet rikokset kuuden vuoden ajalta ( ). Vertailuryhmänä on vuotiaat. PAT- JA-järjestelmän tiedot saattavat poiketa Tilastokeskuksen julkaisemista tiedoista. Luvut kertovat asianomistajien määrästä ko. rikosryhmissä. 19 Ikääntyneiden asianomistajien rikosilmoitusten määrä sukupuolen mukaan ilmenee taulukosta Rikollisuustilanne
16 Tarkastelujaksolla yli 65-vuotiaiden rikosilmoituksista varkauksia koski 38 % ilmoituksista, vahingontekoja 14 %, näpistyksiä 10 %, petoksia 5 %, pahoinpitelyrikoksia 3 % ja ryöstöjä 1 %. Ikääntyneisiin kohdistuneista rikoksista suurin osa (72 %) on omaisuusrikoksia, henkeen ja terveyteen kohdistuvia rikoksia on 5 %. Vertailuryhmän kohdalla omaisuusrikosten osuus rikosilmoituksissa on 60 %, henkeen ja terveyteen kohdistuneiden rikosten 16 %. (Taulukko 5) Poliisitilastoissa monessa rikostyypissä näkyy ikääntyneisiin kohdistuneiden rikosten määrällinen lisääntyminen tarkastelujakson aikana (Taulukko 1). Kun rikosten määrä suhteutetaan ikäluokkien kokoon, muutos ei ole samalla tavalla näkyvä. Vanhusten määrän lisääntyminen lisää heihin kohdistuneiden rikosten yhteismäärää ja näkyy tilastoissa nousuna. Muutamassa rikostyypissä (mm. petos, vakuutus- ja maksuvälinepetos sekä pahoinpitelyt ja lievät pahoinpitelyt) kasvu on kuitenkin merkittävä ikäluokan kokoon suhteuttamisen jälkeenkin. Petosrikosten uhriksi joutuminen on lisääntynyt erityisesti yli 65-vuotiailla naisilla (Taulukko 4). Poliisitilastot eivät tue sitä väitettä, että ikääntyneisiin kohdistuvat ryöstöt (ml. törkeä ryöstö ja tekojen yritykset) olisivat viime aikoina lisääntyneet. Ne eivät ole lisääntyneet Helsingin alueellakaan, jossa tarkastelujakson aikana ikääntyneisiin kohdistuneista koko maassa poliisille ilmoitetuista ryöstörikoksista tapahtui noin joka kolmas joka viides. Mediassa on saatettu uutisoida tapauksia ryöstönä ( ryöväämisenä ), vaikka kyse olisi muusta rikosnimikkeestä. Poliisi on julkisuudessa tuonut esiin ulkomaisiin esimerkkeihin viitaten arvioita siitä, että vanhuksiin suunnattuja rikoksia voi alkaa ilmetä maassamme aikaisempaa enemmän. Huomiota on kiinnitetty erityisesti rahan ja omaisuuden anastamiskeinoihin, kuten maksukorttirikollisuuteen, huijauksiin ja vanhusten asuntoihin pyrkimiseen tekaistuin perustein. Myös muutokset asuntomurroissa ovat herättäneet huolta. Poliisin mukaan asuntomurtojen määrä vuonna 2010 kasvoi edellisvuodesta 2,2 %. Leimallista oli ulkomaisten rikoksentekijöiden aiempaa suurempi osuus, suunnitelmallisuus ja ammattimaisuus. Suuret ikäluokat ovat lähitulevaisuudessa siirtymässä ikääntyneiden ikäryhmään, mikä heijastuu myös poliisitilastoihin. Koska suuret ikäluokat tuovat mukanaan tilastoissa näkyviä tapauksia, tämä todennäköisesti tulee näkymään ikääntyneiden asianomistajien määrän kasvuna (jopa silloin, jos kokonaisrikollisuus laskee). Tämä ennuste edellyttäisi, että sekä rikollisuus että ilmoitusalttius pysyvät samalla tasolla kuin nyt. Mikäli ilmoitusalttius lisääntyy mikä voi tapahtua, jos esimerkiksi ryhdytään kiinnittämään huomiota johonkin tiettyyn rikosongelmaan poliisitilastojen näyttämä rikollisuus saattaa lisääntyä, vaikka todellinen rikollisuus pysyisikin samana tai laskisi Sosiaali- ja terveydenhuollon palvelujärjestelmä Britanniassa on arvioitu, että joka kymmenes päivystyshoitoon tuleva ikääntynyt saattaa olla kaltoinkohtelun uhri. Suomessa on esitetty arvio, että jopa % sairaala- ja terveyskeskuspäivystyskäynneistä liittyisi ainakin osaksi iäkkääseen kohdistuneeseen kaltoinkohteluun tai laiminlyöntiin. 21 Kaltoinkohtelu samoin kuin päihteiden käyttö jää lääkäreiltä helposti tunnistamatta, koska vanhukset eivät itse tuo asiaa esiin. Ikääntynyt 21 Valkonen Leena. Lääkäri Jouko Laurilan haastattelu Vanhustyö-lehden numerossa 6/
17 saattaa olla uhrina vuosia, jopa vuosikymmeniä eikä kehtaa kertoa kokemastaan viranomaisille. Lähisuhteessa koetusta väkivallasta ei yleensä kerrota oma-aloitteisesti. Sosiaali- ja terveydenhuollon viranomaisten asiakkaistaan keräämissä tiedoissa iäkkääseen kohdistettu väkivalta ei tule näkyviin, sillä sitä ei tilastoida systemaattisesti. Terveydenhuollossa lääkäri kirjaa väkivaltatapauksia käyttäen ICD10-tautiluokitusta. Säännöllistä tilastotietoa sosiaali- ja terveydenhuollon palvelujärjestelmässä kerätään valtakunnallisesti väkivallan seurauksena sairaaloiden tai terveyskeskusten vuodeosastoille joutuneista potilaista sekä väkivallan aiheuttamista kuolemista. Terveyden ja hyvinvoinnin laitoksen (THL) hoitoilmoitusrekisterin mukaan väkivallan vuoksi sairaalahoitoa saaneita ikääntyneitä on vuodessa noin 70. On arvioitu, että sairaalassa ja terveyskeskuspäivystyksessä väkivaltaisesta kaltoinkohtelusta suuri osa jää tunnistamatta. Vammojen alkuperä jää tällöin piiloon. Nykyinen järjestelmä tuottaa lähinnä nollainformaatiota ja on sellaisenaan hyödytön. Tiedon keräämisen tarpeet on tiedostettu ja parantamisehdotuksia on tuotu esiin Sisäisen turvallisuuden ohjelmassa ja Kansallisen väkivallan vähentämisohjelman seurantaraportissa. Terveyden ja hyvinvoinnin laitoksessa tehdyn selvityksen 22 mukaan väkivaltatapausten kirjaamiskäytännöt ja dokumentoinnin tavat vaihtelevat kunnittain. Kattava ja luotettava tiedonkeruu edellyttäisi, että asiakastietojärjestelmään saataisiin yhtenäiset tavat, joilla väkivaltatapauksia merkitään ja luokitellaan. Sosiaali- ja terveydenhuollossa meneillään olevassa sosiaalialan tietoteknologiahankkeessa yhtenä tehtävänä on yhtenäistää asiakastietojärjestelmässä käytettävät minimitietosisällöt ja rakenteet. Asiakkaiden väkivaltatapahtumien kirjaamisesta on tehty vähimmäistietotarpeiden kuvaus ja ehdotus siitä, mitkä tiedot asiakastietojärjestelmistä pitäisi jatkossa löytyä. 23 Tietojärjestelmiin rakenteistettu tieto mahdollistaisi tilastotietojen keräämisen väkivallan kohteeksi joutuneiden asiakkuuksien määrästä, auttaisi palvelujärjestelmän kehittämistä ja antaisi suuntaviivoja koulutustarpeista väkivallan tunnistamiseen ja puheeksi ottamiseen. Tietojen kirjaamisen tulisi olla sosiaalialan palvelutuotannossa järjestelmällistä. Tiedonkeruun pilotoinneissa havaittiin hyväksi tavaksi lähestyä asiaa ns. suodatinkysymyksen avulla. Puheeksi ottamista helpottaa se, että asiasta voi tiedustella asiakastilastoinnin yhteydessä. Asiakkaalta voidaan esimerkiksi kysyä, onko hänellä ollut viimeisen vuoden aikana väkivaltakokemuksia uhrina tai tekijänä. Koska väkivaltatietoa voidaan kirjata sosiaalihuollossa vain tilanteissa, joissa palvelutarpeeseen liittyy väkivaltaa, tavoitteena olisi kerätä tietoa avuntarpeen kannalta ajankohtaisista väkivaltatapauksista. Sosiaalihuollossa on alettu kiinnittää erityistä huomiota ikäihmisten toimintakyvyn arviointiin, kun sosiaalihuoltolakiin lisättiin säännökset kuntien velvollisuudesta järjestää palvelutarpeen arviointi. 24 Ei-kiireellisissä tapauksissa palvelutarpeen arviointiin pääsy tulee järjestää 75 vuotta täyttäneille seitsemäntenä arkipäivänä yhteydenotosta kuntaan. Kiireellisissä tapauksissa palvelujen tarve tulee arvioida viipymättä. Arvioin- 22 Väyrynen ym. 23 Poikkihallinnollisen virkamiestyöryhmän määrittelemää tietosisältöä on pilotoitu Järvenpäässä ja Porvoossa marraskuussa Pilotoinnin aikana kirjattiin 197 väkivaltatapausta, joista valtaosa fyysisen väkivallan uhreja ja sukupuoleltaan naisia. Väkivaltatietolomaketta kokeiltiin parissakymmenessä palveluyksikössä, mukana mm. terveyskeskus ja vanhustyön avohuolto. Väkivaltatapauksia raportoitiin eniten päihdehuollossa, perheneuvolassa ja perheasiainkeskuksessa, koulussa ja neuvolassa. Väkivaltaa kohdattiin kuitenkin kaikissa palveluissa. Pilotissa havaittiin koulutuksen vaikutus tietojen laadukkaaseen kirjaamiseen. 24 Sosiaalihuoltolaki 40 a ( /751). Ikäihmisten toimintakyvyn selvittäminen osana sosiaalihuollon palvelutarpeen arviointia, ks. sosiaali- ja terveysministeriön tiedote
18 nissa huomiota on kiinnittävä myös riskitekijöihin, jotka ennakoivat toimintakyvyn heikkenemistä. Sosiaali- ja terveysministeriö on korostanut, että palvelutarpeen arviointi on tärkeää eri tilanteissa ja myös muiden kuin erikseen laissa määriteltyjen ryhmien kohdalla. Toimintakyvyn arviointi tuottaa tietoa useisiin käyttötarkoituksiin sekä yksilötasolla että kunnan tasolla. Toimintakykyä kuvaavia mittareita ja arviointijärjestelmiä on olemassa lukuisia. RAI (resident assessment instrument) on laaja kansainvälinen vanhustenhuollon asiakaspohjainen seuranta- ja arviointijärjestelmä, joka kattaa koko hoito- ja palveluketjun. Tämän atk-pohjaisen tietojärjestelmän soveltuvuutta on testattu Suomessa useassa kunnassa ja otettu käyttöön osana potilastietojärjestelmää. RAI sisältää standardoidun kysymyssarjan, jonka avulla tiedot kerätään koti- ja laitoshoidossa. Tärkeitä tiedonlähteitä ovat vanhus itse, hänen omaisensa, potilasasiakirjat ja hoitoon osallistuvat ammattihenkilöt. Arvioinnin suorittaa sairaanhoitaja tai hoitotyön tiimi. RAI on yksi harvoista järjestelmistä, jonka avulla voidaan arvioida myös turvallisuutta/turvattomuutta, sosiaalisten kontaktien puutetta, raha-asioiden hoitoa, päihteiden väärinkäyttöä ja sosiaalisia verkostoja. 25 Ikääntyneitä koskevaa lainsäädäntöä ollaan vahvistamassa ns. ikälailla. Lain valmistelu perustuu arvioon siitä, että vanhuspalvelujen laatua ja saatavuutta ei kyetä turvaamaan pelkästään laatusuosituksilla vaan tarvitaan lakia turvaamaan iäkkäille ja toimintakyvyltään alentuneille henkilöille palveluiden saanti. Lainsäädännön tavoitteena on edistää ikääntyneiden hyvinvointia ja itsenäistä suoriutumista sekä turvata ikääntyneiden palvelutarpeen arviointi ja määrältään ja laadultaan riittävät palvelut. Oikeus sosiaalipalveluihin sidottaisiin aiempaa vahvemmin sosiaalipalvelujen tarpeen selvittämiseen ja sen perusteella laadittavaan palvelusuunnitelmaan. Tarkoitus on turvata jokaiselle oikeus arvokkaaseen vanhuuteen ja hyvään kohteluun asuin- ja hoitopaikasta tai hoidon ja palvelun tarpeesta riippumatta. Lakiluonnos asettaa sosiaali- ja terveydenhuollon työntekijälle ilmoitusvelvollisuuden toimintayksikön vastuuhenkilölle ja kunnan sosiaali- ja terveydenhuollosta vastaavalle viranomaisille tapauksissa, joissa työntekijä huomaa tai saa tietoonsa epäkohdan tai epäkohdan uhan palveluissa (ks. luku 6.1.1). Ilmoitusvelvollisuus ei kuitenkaan ulottuisi esimerkiksi perhepiirissä tapahtuvaan kaltoinkohteluun. 26 Sosiaali- ja terveysministeriön teettämästä turvakotiselvityksestä ilmenee, että turvakodit tilastoivat asiakkaita eri tavoin ja puutteellisesti, koska systemaattinen, palvelun tuottajia sitova järjestelmä puuttuu. Esimerkiksi asiakkaiden ikäjakaumia ei tilastoida. Ensi- ja turvakotien liitto on kehittänyt omien jäsenyhdistystensä tilastointia, mutta kuntien ylläpitämissä toimintayksiköissä tilastointi voi tästä poiketa. 27 Ensi- ja turvakotien liiton tietojen mukaan 3-6 % turvakotien käyttäjistä on yli 60-vuotiaita. 28 Osuus on yllättävän suuri, kun otetaan huomioon, että turvakotipalvelut on suunniteltu lähinnä lapsiperheiden tarpeisiin. 25 RAI-järestelmästä enemmän verkkosivuilla 26 Tietoa lainsäädäntöhankkeesta löytyy sosiaali- ja terveysministeriön verkkosivuilta: 27 Laine Ensi- ja turvakotien 14 turvakodissa oli ajanjaksolla yli 60-vuotiaita naisia 40 ja miehiä
19 1.5 Uhriksi joutumisen yleisyys tutkimusten mukaan Uhritutkimuksilla saatavat tiedot täydentävät viranomaistilastojen antamia tietoja rikollisuudesta. Oikeuspoliittinen tutkimuslaitos on yhteistyössä Tilastokeskuksen kanssa tehnyt kansallisia uhritutkimuksia vuodesta Valtakunnallisia uhritutkimuksia on tehty yhteensä seitsemän kertaa, viimeksi vuonna Puhelinhaastatteluina tehdyssä tutkimuksessa kysytään edustavalta otokselta 15 vuotta täyttäneitä, ovatko he joutuneet viimeisten kahdentoista kuukauden aikana tiettyjen rikosten uhreiksi ja minkälaisia nämä tilanteet ovat olleet. Väkivallan lisäksi kysytään tapaturmista ja omaisuusrikoksista (varkaus, vahingonteko). 30 Naisiin kohdistuvan väkivallan yleisyyttä on tutkittu tähän tematiikkaan erikoistuneilla tutkimuksilla kahdesti (1997, 2005). Ikääntyneisiin kohdistuva väkivaltaa tai muuta rikollisuutta on erikseen tutkittu Suomessa hyvin vähän. Terveyden ja hyvinvoinnin laitos kerää hyvinvointi ja palvelut -katsaukseen tietoja iäkkäiden kokemista tapaturmista ja väkivallasta. THL on selvittänyt ikääntyneisiin naisiin kohdistuvan väkivallan ja kaltoinkohtelun yleisyyttä osana EU:n tuoretta Daphne-tutkimushanketta 31. Väestökyselyt ovat viime vuosikymmeninä tulleet entistä keskeisemmiksi tietolähteiksi väestön turvallisuuden ja rikollisuustilanteen seurannassa. Oikeuspoliittinen tutkimuslaitos on käynnistänyt rikosuhritutkimuksen menetelmiä koskevan hankkeen, jossa etsitään vastauksia myös siihen, miten yleinen rikosuhritutkimus voitaisiin yhdistää ns. erillistutkimuksiin (esim. parisuhde- ja työpaikkaväkivalta) ja kuinka ikääntyneisiin kohdistuvan väkivallan yleisyyttä saataisiin mitattua entistä luotettavammin. 32 Australian rikosuhritutkimuksen mukaan 65 vuotta täyttäneistä 3,9 % joutui vuoden aikana petoksen uhriksi kuluttajina. Tämän on harvemmin kuin vastaava osuus keskiikäisistä, mutta petos oli kuitenkin yleisin yksittäinen rikostyyppi, jonka uhriksi iäkkäät tutkimuksen mukaan joutuivat. Se oli yli kaksi kertaa yleisempi kuin heihin kohdistunut pahoinpitelyrikos tai henkilökohtainen varkaus ja vain vähän harvinaisempi kuin murtovarkaudet ja -yritykset yhteensä. 33 Australian kriminologisen instituutin trendiennusteessa arvioidaan, että 65 vuotta täyttäneet joutuvat todennäköisemmin pankki- ja luottokorttipetoksen kuin muun rikoksen uhriksi ja että petosten seuraukset saattavat olla ikääntyneille tuhoisia. Ennusteen pohjana on malli, jossa arvioidaan petosten suhteellista kasvua seuraavan 25 vuoden aikana ja iäkkäiden uhrien määrän lisäystä Vuoden 2009 aineisto kerättiin haastattelemalla puhelimitse yli 7000 väestötietojärjestelmästä poimittua 15 vuotta täyttänyttä henkilöä. Lähtöotos oli runsaat 9500, vastausprosentti noin 75. Suurin kato oli nuorimmassa ja vanhimmassa ikäryhmässä (yli 85-vuotiaat). 30 Väkivalta on määritelty käsittämään seuraavat tyyppitilanteet: uhkailu tai lyönnin yritys (myös puhelinuhkaus), liikkumisen estäminen, töniminen, kiinni tarttuminen, lyönti (josta ei seurannut näkyvää jälkeä tai josta aiheutui mustelmia, haavoja tai luunmurtumia), aseellinen väkivalta, seksuaalinen väkivalta ja muu väkivalta. Vuodesta 2003 lukien on esitetty tarkennettu kysymys läheisväkivallasta. 31 Daphne on yhteisön toimintaohjelma, jonka tavoitteena on ehkäistä ja torjua lapsiin, nuoriin ja naisiin kohdistuvaa väkivaltaa. Ohjelman tavoitteena on myös pysyvien monialaisten verkostojen luominen, parhaiden käytäntöjen tunnistaminen ja levittäminen sekä väkivaltaan liittyvien ilmiöiden tutkiminen. 32 Sirén Carcach ym Temple
20 1.5.1 Ikääntyneiden kaltoinkohtelun yleisyys Kuten edellä luvussa 1.2 on kerrottu, käyttäytymisen määrittäminen kaltoinkohteluksi, väkivallaksi, hyväksikäytöksi tai laiminlyönniksi vaihtelee eri yhteyksissä. Tutkimuskysymysten ja -menetelmien sekä määritelmien erilaisuus vaikeuttaa tulosten vertailua ja arviota ikääntyneisiin kohdistuvan kaltoinkohtelun yleisyydestä. Tutkimustuloksia tarkasteltaessa on lisäksi otettava huomioon, että vain osa kaltoinkohtelusta täyttää rikoksen tunnusmerkistön. Iso-Britanniassa tehdyn kaltoinkohtelun yleisyyttä koskevan tutkimuksen 35 mukaan: 2,6 % kotona asuvista ikääntyneistä on joutunut viimeisen vuoden aikana perheenjäsenen, läheisen ystävän tai hoitohenkilön (inner circle) kaltoinkohtelemaksi. Osuus nousee 4 %:iin, jos mukaan otetaan myös naapurit ja tuttavat (outer circle) laiminlyönti ja taloudellinen hyväksikäyttö ovat yleisimpiä kaltoinkohtelun muotoja: laiminlyöntiä koki 1,1 % (lähipiiri) vs. 1,2 % (ml. naapurit ja tuttavat) taloudellista kaltoinkohtelua 0,7 % vs. 1,0 % fyysistä kaltoinkohtelua 0,4 % vs. 0,7 % psyykkistä kaltoinkohtelua 0,4 % vs. 0,7 % seksuaalista kaltoinkohtelua 0,2 % vs. 0,5 % naiset joutuvat lähipiirissään kaltoinkohtelun uhriksi enemmän kuin miehet (3.8 % vs. 1,1 %). Miesten kaltoinkohtelun kokemukset ovat yleisimmin taloudellisia (0,6 %). kaltoinkohtelijat ovat todennäköisimmin miehiä (74 % vs. naiset 26 %) poikkeuksena taloudellinen kaltoinkohtelu, johon syyllistyminen on tasapuolisempaa (56 % miehiä). Oma puoliso on lähipiirissä yleisin kaltoinkohtelija (51 %), mutta taloudelliseen hyväksikäyttöön syyllistyy useimmiten muu perheen jäsen (54 %). ikääntyminen lisäsi miesten kaltoinkohtelua (laiminlyöntiä lukuun ottamatta, joka väheni). Naisilla ikääntyminen vähensi kaltoinkohtelua (lukuun ottamatta laiminlyöntiä, joka oli poikkeuksellisen suurta yli 85-vuotiailla). Brittitutkimuksessa taloudellinen hyväksikäyttö osoittautui yleisimmäksi kaltoinkohtelun muodoksi laiminlyönnin jälkeen. Kyseessä näyttäisi olevan fyysistä väkivaltaa selvästi yleisempi ilmiö ja ilmiö, joka näkyy myös iäkkäiden miesten kokemuksissa. Taloudelliseen hyväksikäyttöön syyllistyvät tutkimuksen mukaan miehet ja naiset lähes yhtä paljon; useimmiten kyse on muusta perheenjäsenestä kuin puolisosta (esim. aikuinen lapsi). 35 Abuse and Neglect of Older People: Secondary Analysis of UK Prevalence Study. Tutkimukseen osallistui 2100 yli 65-vuotiasta kotona asuvaa. 20